
N. 6. pr. 


Communicamus Vobis, Fratres in Christo -dilectissimi ! Allocutionem SS. D. N, Pii, 
divina providentia Papae IX., habitam die 23. decembris 1872, ad S, R. E. Cardinales 
in aedibus Vatieanis. Est illa tenoris sequentis: 


SANCTISSIMI DOMINI NOSTRI 
Pik 
DIVINA PROVIDENTIA 
PAPAE 1X. 
ALLOGUTIO 


HABITA 


DIE XXIII. DECEMBRIS MDCCCLXXIL AD S. R, E, CARDINALES 
IN AEDIBUS VATICANIS. 


VENERABILES FRATRES! 


Justus et misericors Deus, cujus inscrutabilia judicia et investigabiles viae sunt, sinit 
adhuc, Apostolicam hanc Sedem totamque cum ipsa Ecclesiam ingemiscere divexatam 
diuturna saevaque insectatione. Non immutata sane est, sed praegravata quotidie magis 
conditio Nobis Vobisque facta, Venerabiles Fratres, ab occupatione Nostrarum provinciarum, 
et potissimum postquam ab annis jam plus duobus haec alma urbs Nostra subtracta fuit ' 
paterno regimini Nostro. Jugis autem experientia docuit, quam merito ab. ipsis hujus in- 
sectationis exordiis, impiarum sectarum machinatione promotae et ab. earumdem alumnis 
rerum summa  potitis patratae ac provectae, saepe in Allocutionibus dLitterisque Nostris 
Apostolicis asseruerimus aperte, non alia de eausa suprema civilis Nostri principatus jura 
tanto nisu fuisse impetita, nisi ut ita via sterneretur ad abolendum, si fieri posset, spiri- 
tualem principatum, quo fulgent Petri Suecessores, delendamque . catholicam Ecclesiam 
ipsumque Christi nomen in illa viventis et regnantis. Clarissime quidem id passim ostensum 


est ab infensis Subalpini Gubernii gestis; sed inprimis ab iniquis illis legibus, quibus vel 
Clerici ab altaribus divulsi suaque privati immunitate ad militiam vocati sunt, vel Epi- 
scopi proprio destituti fuerunt juventutis instituendae munere suisque alicubi seminariis 
orbati: tamen lucidior adhuc ejusdem consilii demons'ratio nunc Nobis exhibetur. Et sane: 
in hac ipsa urbe exturbatis ob oculos Nostros, aut etiam violenter depulsis e propria 
sede compluribus Religiosis Familiis, bonisque Ecclesiae gravissimo subjectis tributo, nutuique 
mancipatis civilis potestatis; jam nunc Coetui, ut ajunt, Legislativo proposita fuit lex illi 
non absimilis, quae, non obstantibus Nostris denunciationibus et gravissimis condemnatio- 
nibus, exequutioni in reliquis Italiae partibus gradatim demandata, in hoc etiam Catholicae 
fidei centro Religiosas Familias extinguere debeat, bonaque Ecclesiae addicere fisco et 
publicae obiicere licitationi. Porro lex istaec, si tamen legis nomine scitum honestare licet 
ipsi naturali, divino et sociali juri repugnans, multo iniquior et funestior Romae et circum- 
positis obtingit provinciis, Profundius enim et acrius jura vulnerat et possessiones univer- 
salis Ecclesiae, fonti ipsi insidiatur veri cultus socialis, quem Religiosae familiae immani 
labore parique constantia et magnanimitate non in regionibus tantum nostris promoverunt 
et perfecerunt, sed ad exteras quoque gentes et efferatas, posthabitis difficultatibus, 
molestiis, aerumnis ipsaque vita, attulerunt et porro aflerunt; ac demum propius refraga- 
tur Apostolatus Nostri debito et juri. Siquidem, deletis Religiosis Familiis aut exinanitis, 
cleroque saeculari ad inopiam redacto et militaris conscriptionis causa rarescente, non 
solum hie, ut alibi, desiderabuntur qui panem verbi populo frangant, qui fidelibus sa- 
cramanta ministrent, qui adolescentiam iustituant et muniant adversus innumeras insidias 
ei quotidie structas; sed Romano quoque Pontifici subducentur auxilia, quibus, uti univer- 
salis magister et pastor, ad totius Ecclesiae regimen tantopere indiget: spoliatio vero 
Romanae Ecclesiae ea occupabit bona, quae plusquam a nostratum donationibus, ab omnium 
catholicorum largitate congesta fuerunt et in hoc unitatis centro constituta; atque Ecclesiae 
universalis usui et inerementis fuerant addicta, in extraneorum lucrum impie convertentur. 
Vix itaque didicimus, alterum e Subalpini Gubernii ministris significasse Legislativo Coetui 
propositum ei subiiciendi legem hujusmodi; monstrosam ejus indolem illico prodidimus per 
epistolam die 16. Junii hujus anni datam ad Cardinalem Nostrum a Publicis Negociis, 
ipsique mandavimus, ut novum hoc periculum Nobis inpendens, sicuti cetera quae patimur, 
nuntiaret Legatis apud hanc Sanctam Sedem exterorum Principum. Veram cum proposita 
jam fuerit comminata lex, exigit omnino munus Apostolatus Nostri, ut editas antea expostu- 
lationes coram Vobis, Venerabiles Fratres, et Ecclesia universa elata voce iteremus, uti 
reapse facimus. Nefarium proinde hoc facinus in Jesu Christi nomine, cujus vice fungimur 
jn terris, execrantes, auctoritate Sanctorum Apostolorum Petri et Pauli ac Nostra illud 
damnamus una cum quolibet schemate legis, quae sibi potestatem arroget angendi, vexandi, 


minuendi, supprimendi Religiosas Familias Romae et in. circumpositis provinciis, ibique 
Ecclesiam privandi suis bonis, eaque addicendi fisco aut aliter erogandi. Irritum propterea 
pronunciamus jam nunc quidquid fieri velit contra jura et patrimonium Ecclesiae; cassam- 
que prorsus ef nullam declaramus quamlibet praedatorum bonorum acquisitionem quocumque 
titulo factam, quorum alienationi Apostolica haec Sedes numquam reclamare cessabit. Auctores 
autem et fautores hujus legis meminerint censurarum poenarumque spiritualium, quas 
ipso facto incurrendas Apostolicae Constitutiones jurium Ecclesiae invasoribus infigunt; 
et animae suae, vinculis hisce spiritualibus obligatae, miserti desinant thesaurizare sibi 
iram in die irae et revelationis justi judicii Dei. 

Verum acerrimus, quo perstringimur, dolor ob istas aliasque passim illatas Ecclesiae 
injurias in Italia, noa leviter exacerbátur praeterea a saevis, quibus eadem obnoxia est 
alibi, persequutionibus; maxime vero in novo Germanico Imperio, ubi non occultis tantum 
machinationibus, sed aperta quoque vi illi funditus subvertendae adlaboratur. Siquidem viri, 
qui non modo non profitentur sanctissimam religionem nostram, sed nec ipsam norunt, 
potestatem sibi vindicant praefiniendi dogmata et jura catholicae Ecclesiae. Et dum eam 
praefracte divexant, impudenter asserere non dubitant, nullum illi a se inferri detrimentum: 
imo calumniam ac irrisionem addentes injuriae, saevientem persequutionem vitio vertere 
non verentur catholicorum ; scilicet, quod eorum Praesules et Clerus una cum fideli populo 
praeferre renuant civilis Imperii leges et placita sanctissimis Dei et Ecciesiae legibus, et a religioso 
officiosuo desciscere ideirco recusent. Utinam publicarum rerum moderatores diuturna docti 
experientia sibi tandem suadeant, ex eorum subditis neminem accuratius catholicis reddere 
Caesari quae sunt Caesaris ideo praesertim, quod relgiose reddere studeant quae sunt 
Dei Deo. 

Eamdem, quam Germanicum Imperium, viam iniisse videtur civilis auctoritas nonnul- 
lorum e pagis Helveticae Foederationis, sive decernendo de dogmatibus catholicae fidei, 
sive favendo apostatis, sive exercitium intercipiendo Episcopalis auctoritatis. Genevensis 
vero tractus Gubernium, licet solemni pacto adstrietum ad custodiendam tuendamque in 
suo territorio religionem catholicam, postquam per praeteritos annos aliquos edidit leges 
infensas auctoritati libertatique Ecclesiae, recentius catholicas scholas suppressit, alias 
e religiosis familiis ejecit, alias docendi munere Institnti proprio privavit; nuperrime vero 
abolere contendit auctoritatem, quam pluribus jam ab hinc annis ibi legitime exercet Ve- 
nerabilis Frater Gaspar Episcopus Hebronensis, eumque spoliare parochiali suo beneficio ; 
imo eo etiam progressum est, ut, publica excitatione proposita, cives illos invitaret et 
aliceret ad ecclesiasticum regimen schismatice subvertendum. 

Non levia etiam Ecclesia patitur in catholica Hispania a Civili potestate. Siquidem 
didicimus, propositam nuper fuisse, et jam a Legislativo Coetu ratam habitam legem de 


de Cleri dote, qua non modo solemnia franguntur pacta conventa, sed omnis prorsus 
recti justique norma proculcatur. Quae lex, cum spectet ad exasperandam inopiam. servi- 
tutemque Cleri, et ad irritanda augendaque mala illustri illi nationi illata per postremos 
hosce annos in perniciem fidei et ecclesiasticae disciplinae a deploranda actorum Gubernii 
serie ; sicuti Venerabilium Fratrum in Hispaniis Episcoporum justissimas eorumque firmitate 
plane dignas querelas jam excitavit, sic nostras nunc poscit solemnes expostulationes. 

Tristiora quoque commemoranda forent de exigua illa sed impudentissima schismati- 
eórum. Armeniorum manu, quae, Constantinopoli praesertim, per audaciam fraudis et violentiae 
suae opprimere nititur multo copiosiorem «eorum numerum, qui constantes in officio et 
fide permanserunt. Ementito namque catholico nomine, perstant ipsi in perduellione sua 
adversus supremam Nostram auctoritatem ac legitimum. suum Patriarcham, qui eorum 
artibus ejectus exul ad Nos confugere debuit. Versutia vero sua eam apud civilem. pote- 
statem inierunt gratiam, ut non obstantibus Legati Nostri extraordinarii illuc ad res com- 
ponendas missi studio et officiis, ac etiam Litteris Nostris ad serenissimum Turcarum 
Imperatorem datis, armorum adhibita vi,:converterint in proprium usum aliquas e catho- 
licorum Ecclesiis, coiverint in conciliabulum, sibique statuerint schismaticum Patriarcham ; 
atque effecerint, ut catholici sua jam priventur immunitate, qua hactenus per publica pacta 
gavisi füerunt. 

De perstrictis tamen hactenus Ecclesiae. vexationibus alias Nobis explicatius agendum 
, erit fortasse, si aequissimae Nostrae denunciationes ' contemni- pergant, 

Sed tot inter moeroris causas gaudemus, Venerabiles .Fratres, recreari vos. posse, 
sicuti et Nos erigimur, ab admirabili constantia et operositate catholici Episcopatus com- 
memoratarum regionum non minus quam ceterarum; quarum Antistites succincti lumbos 
in veritate et induti loricam justitiae et huic Petri cathedrae. devinctissimi nullis territi 
periculis, nullis aerumnis dejecti, sive singillatim, sive conjunctim, voce, scripto, expostula- 
tionibus, pastoralibus litteris. Ecclesiae, Sanctae hujus Sedis, suaque sacra jura fortiter ala- 
criterque propugnant una cum Clero et populo sue fideli; ac injustam vim cohibent, 
calumnias refellunt, insidias detegunt, frangunt impiorum audaciam, veritatis lucem omnibus 
ostendunt, confirmant. honestos, compactaeque unitatis.robur opponunt hostium undique 
irrumpentium incursui, Nobisque tot Ecclesiae malis. afflictis jucundissimum . solatium 
exhibent et potens auxilium. Quod certe validius. etiam evadet, si vincula fidei et 
caritatis, quibus mentes junguntur et affectus, arctiora quotidie et contentiora fieri curen- 
tur. Ei porro rei assequendae nemo peropportunum non censeat, ut qui Metropolitica auc- 
toritate ecclesiasticis praesunt provinciis, cum Suffraganeis suis, meliori, qua per adjuncta 
temporum fieri possit, ratione consilia conferant, per quae se invicem omnes in eadem 


mente eademque sententia obstringant et confirment, et ad difficile certamen contra - 
impietatis ausus efficacius obeundum unanimi nisu se comparent. 

Visitavit profecto nos Dominus, Venerabiles Fratres, in gladio suo duro et grandi 
et forti; ascenditque fumus in ira ejus et ignis a facie ejus exarsit. Sed numquid in 
aeternum proiiciet Deus, aut non apponet ut complacitior sit adhuc? Absit: Non enim 
obliviscitur misereri Dominus, nec continet in ira misericordias suas: sed qui multus est 
ad ignoscendum, ac propitiatur invocantibus eum. in veritate; effundet in nos divitias 
misericordiae suae. Divinam iram acceptabili hoc. Dominici adventus tempore placare stu- 
deamus ; Regique pacifico, qui proxime venturus est, ut pacem annuntiet hominibus bonae 
voluntatis, in novitate vitae ambulantes humiliter occurramus. Justus et misericors Deus, 
cujus arcana dispositione nati sumus videre contritionem populi nostri et contritionem 
civitatis sanctae, et sedere ilic cum datur in manibus inimicorum, Ipse inclinet aurem 
suam et audiat; aperiat oculos suos et videat desolationem nostram et civitatem, super 
quam invocatum est nomen Ejus. 


N. 4208. 


Innotuit Nobis, quod quidam e Clero in administratione Sacramentorum lingua 
vernacula ibi utantur, ubi e praescripto ¿Ecclesiae id non liceat; praecipue id fieri perhi- 
betur in administratione Sacramenti Baptismi, extremae Unctionis, Matrimonii, et in dan- 
da S. Communione, Talis usus et procedendi ratio stricte sunt prohibita, quod e sequen- 
tibus patebit. 

Rubricae Missalis Romani (Tit. X. num. 6.) exacte praescribunt modum, quo 
Communio sacra fidelibus intra Missam praebenda est, et formulam quae adhiberi debet, 
latina tautum lingua proponunt, Scilicet ea, quae in tota liturgia sacra sola adhibenda 
est, nec licitum reputari potest, in aliqua vel minima liturgiae parte vernaculam introducere 
linguam ; fidelium vero communionem constituere non quidem integrantem sed veram omnino 
Missae. partem, nulli subest dubio. Clare enim id patet ex SS. Concilii ''rindentini effato, 
quod. declarat, optare se „ut in singulis Missis fideles adstantes non solum spirituali affectu 
sed sacramentali. etiam Eucharistiae participatione communicarent. (Sess. XXII. Cap. VÍ) 
et adhuc clarius idem confirmatur praescripto tum Ritualis Romani, tum etiam sic. dicti 
Petricoviensis: ,, Communio populi intra Missam. statim post Communionem Sarcedotis 
Celebrantis fieri. debet. (uisi. quandoque ex rationabili causa post Missam sit facienda) 
cum orationes, quae in Missa post Communionem dicuntur, non solum ad Sacerdotem, 
sed etiam ad alios ,cemmunicantes spectent." | 

Praeterea Rituale Romanum Tit: „Ordo administrandi, sacram. Communionem* pariter 
latinam dumtaxat, praescribit formulam, „firmiter inhaerens generali regulae, Sacramenta 


nonnisi liturgica lingua administranda esse. Ab his nec latum quidem uiguem recessit 
Rituale sic dictum Petricoviense ; — postquam euim Rituale Romanum per Breve Pauli V. 
de die 17, Junii 1614. in Ecclesiae usum deductum extitisset, Synodus Provincialis 
Petricoviae 26. Aprilis 1621. celebrata Titulo „De libris Agendorum^ decrevit: „ut 
Rituale Romanum, quod Pauli V. Summi Pontificis jussu nuper in lucem prodiit, quam- 
primum imprimatur, additis polonico germanico ac latino sermone circa baptismum 
interrogationibus, et circa Matrimonii confirmationem solito juramento, juxta 
ritum Provinciae.“ In duobus itaque tantum specialiter designatis punctis, atque inter 
arctos necessitatis limites usus vernaculae linguae admissus fuit. Et hisce conformiter 
genuina ac authentica: editio Ritualis in sequelam hujusce mandati Synodi Petricoviensis 
facta, nullam circa Eucharistiae administrationem | continebat formulam lingua vulgari — 
demum longe serius, jam tractu praesentis seculi, multiplicatis editionibus Ritualis, quae 
Varsaviae, Vilnae, Cracoviae, aliisve in locis, non sat castigatae, imo pluribus arbitrariis 
additionibus deformatae prodiere, in passu quoad administrandam Communionem Sacram 
proprio marte interpolatae sunt formulae lingua vernacula, Explicari itaque facile potest, 
quod multi sacerdotes, licet de cetero pii, sed rerum liturgicarum non apprime gnari, 
licitum sibi putent, formula tali uti, imo nonulli existimantes id ad excitandam et augen- 
dam Communicantium pietatem conferre, ejusmodi formulae talia adhuc admiscent verba, 
quae a formula latina prorsus sunt aliena — ita alii dicunt: „Panie Jezu Chryste.“ 
atque addunt ter: „Boże bądź miłościw etc.“ et „Niech będzie pochwałony....Ś in 
ipso autem actu dum Eucharistiam Sacram ori Communicantis imponunt, utuntur. verbis : 
„Ciało i Krew..^ quae omnia licet procul dubio bona fide et intentione fiant, praescriptioni 
ecclesiasticae sunt contraria, et clare demonstrant, evanescere illam uniformitatem et ve- 
nerandam simplicitatem, quae in Sacris Ecclesiae ritibus tantopere est necessaria, quam- 
primum a praefixa per Ecclesiam norma vel paulisper deflectitur — atque arbitrariis 
singulorum additionibus et mutationibus, prout in suo quisque abundat sensu, latum aperiri 
campum, semel admissa vel minima mutatione, Consuetudo talis, licet per longius tempus 
continuata, et latius propagata foret, legalitatis speciem induere non potuit, sed potius corruptelam 
et abusum involvit, qui omnino eliminandus est, prout expresse confirmatur decreto Sacrae 
Congregationis Rituum, quae ad quaestionem: „An consuetudo dicendi in Communione 
fidelium: „Ecce Agnus Dei, et Domine non sum dignus idiomate vulgari sit sustinenda 
vel potius eliminanda utpote contraria Rituali et Missali Romano?“ sub die 23. Maji 
1835. respondit: ,,Consuetudinem esse eliminandam.* 

Non latet Nos, palliari hunc abusum trita illa excusatione, quod verba latina populo 
non sint intelligibilia — sed tali praetextu semel admisso, logica cum consequentia admitti 
etiam deberet omnem rem Sacram, aliasque functiones sacras vernaculo idiomate peras 
gendas esse, quod tamen multoties disertis verbis ab Ecclesia reprobatum est. Ut tamen 
fideles ea, quae liturgica lingua peraguntur, cognoscere et recte intelligere valeant, aliud 
suppetit medium ab Ecclesia non tantum admissum, sed enixe etiam commendatum. Prae- 


cipit enim SS. Tridentina Synodus Sess. XXII. Cap. VIII. „Etsi Missa magnam conti- 
neat populi fidelis eruditionem, non tamen expedire visum est, ut vulgari passim lingua 
celebraretur, Quamobrem.. ne oves Christi esuriant, neve parvuli panem petant, et ne 
sit qui frangat eis, mandat Synodus Sancta pastoribus, et singulis curam animarum ge- 
rentibus, ut frequenter inter Missarum celebrationem vel per se vel per alios ex iis 
quae in Missa leguntur, aliquid exponant, atque inter cetera sanctissimi hujus Sacrificii 
Mysterium aliquod declarent, diebus praesertim dominicis et festis.“ - Simili modo Rituale 
tam Romanum quam Petricoviense in Rubrica: „De iis quae in Sacramentorum admini- 
stratione generaliter servanda sunt“ injungit sacerdoti: „In Sacramentorum administratione 
eorum virtutem, usum, ac utilitatem, et ceremoniarum significationes, ut Concilium Tri- 
dentinum praecipit, ex Sanctorum Patrum et Catechismi Romani doctrina, ubi commode 
fieri poterit, diligenter explicabit.* 

Idipsum corde habuerunt praedecessores Nostri, Regni Poloniae Episcopi, dum in 
Synodo Provinciali Petrieoviae die 22, Maji 1628, celebrata, praeclaram illam instructionem 
a b. m. Cardinali Bernardo Maciejowski, Archiepiscopo Guesnensi anno 1607. concinna- 
tam, suis actibus inseruerunt, illamque normae instar omnibus parochis servandam injunxerunt, 
in qua quidem instructione, titulo: „De administratione Sacramentorum* legimus : (Ut 
autem haec divina mysteria venerentur. fideles impensius, majorique illorum exardescant 
desiderio, non negligant parochi, cum alias saepe, tum praesertim in administratione illorum, 
praestantiam atque dignitatem eorundem explicare,“ Et revera in antiquis editionibus 
Ritualis inveniuntur additamenti instar, diversarum instructionum formulae longiores, 
a b. m. Archiepiscopo Karnkowski compositae, quas cujusvis Sacramenti administrationi 
apprime juxta intentionem SS. Concilii ‘Tridentini (Sess XXIV. Cap. VIL) praemittere 
moris erat. 

Nec minore cum fructu nostris quoque temporibus fient sive ex suggestu sacro, 
sive in catechisationibus dominicalibus, explanationes ceremoniarum sacrarum tum in 
Missae sacrificio, tun in Sacramentorum administratione, liturgica lingua peragendarum, 
quin opus sit, easdem cereremonias ipsas vernacula lingua perficere. 


4276. 


Intuitu colligendi alumnatici a Curatis, nova manipulatio statuitur, quam V. Clero 
dioecesano pro notitia et directione in sequentibus notificamus, et DI). decanis pro stricta 
observatione commendamus. Tenor ejusdem est sequens: 

Odnośnie do tutejszego reskryptu z dn. 20. Stycznia b. r. do 1. 668. (L. K. 793. 
r. 1872.) którym przewielebnemu konzystorzowi wykazy wymierzonego za rok 1871. alumna- 
tykum przesłano, zawiadamia sie przewielebny konzystorz, Ze wymierzony za rok 1871, 
alumnatyk stanowi oraz należytość za lata 1872, 1873, et 1874, że zatem każdorazowy 


beneficyat będący 1. Stycznia v. 1873, 1874. et 1875. na dotyczącćj prebendzie, obowiązanym 
będzie takowy w wymierzonćj na rok 1871. kwocie opłacać. W razie zaś gdyby która 
prebenda 1. Stycznia jednego z tych trzech lat była nie obsadzoną, a takowa należała 
do” probostiw wyżćj kongruy uposażonych, to ma ponosić alumnatyk tćjże fundusz 
interkalarny i będzie rzeczą “dotyczącego dziekana dopomiiać się o to u c. k. Namiest- 
nietwa; przy prebendach zaś nizéj kongruy uposażowych ma alumnatyk zaspokoić za 
wiadowca po wyrównaniu się co do należytości z poprzednikiem, nad czém dotyczący 
dziekan czuwać winien 4 

Oraz zawiadamia się przewielebny konzystorz, że e. k. Namiestnictwo "nie będzie się 
nadal wdawać w ehrachunki dotyczące alumnatykum probostw 'niżej' kongruy uposażo= 
nych, który rozdzielonym być ma między benefieyatów, lub tychże zastępców, stosunko- 
wo do czasu przez który ten lub ów beneficyat albo tegoż zastępca dochodów prebendy 
używał, gdy podobne obliczenie, jest rzeczą dotyczącege urzędu dziekańskiego, który 
mając pod ręką wszystkie do tego potrzebne data, bez trudności obliczenie to uskutecznić 
i według tego ściągnięcie pojedynczych kwot ^w sposób najdogodniejszy zarządzić może, 

Co się tyczy ściągnięcia alumnatykum po zmarłych beneficyatach, zauważa się, 
że w celu sprawienia dotyczącym dziekanom ulgi pod tym względem, należy takowych 
zawezwać, by w sprawozdaniach o zaszłćj śmierci beneficyatów, lub tychże zastępców 
równocześnie wykazywali, ezy i jakie zaległości alumnatykum powstały po zmarłym: 
beneficyacie. 

Qdnośną kwotę zalegającą zechee przewielehny  konzystorz wykazać także w spra- 
wozdaniach wystósować się mających pod tym względem do o. k. Namiestnictwa, które 
wykazaną zaległość uwzględni jpo przedłożeniu aktu zabezpieczenia i zarządzi śŚcią- 
gnięcie tćj zaległości z masy, lub też z nalezytosci zmarłego beneficyata. 

Przewielebny: konzystorz zechce o tem rozporządzeniu, które od 1go Stycznia 1873. 
jest ebowiazujacem, wszystkie dziekanaty swéj dyeeezyi dokładnie zawiadomić, celem 
dałszego zawiadomienia pojedynczych beneficyatów. 


Lwów dnia 19. Listopada 1872. L. 53.219. 
'lTarnoviae die 30, Nov. 1873. 


E Consistorio. Episcopali, 
Tarnoviae die 15. Januarii 1813. 


JOSEPHUS ALOJNIUN, 


Episcopus Farnoviensis. 
Cyprianus .Netuechill, 


Gancal|arius., 


Tarnoviae 1873. Typis A. Rusinowski, Typographi ad honores Episcopalis. Impensis Consistorii. 


